Դատարանը որոշում կայացրեց Ժիրայր Սեֆիլյանին եւ Գեւորգ Սաֆարյանին բերել նիստերի դահլիճ: Որից հետո մեղադրող Հակոբ Ենոքյանը հրապարակեց մեղադրական ճառը, ըստ որի` Ժիրայր Սեֆիլյանը եւ մյուսները զանգվածային անկարգություններ կազմակերպելու նպատակով ձեռք են բերել մարմնական վնասվածքներ հասցնելու համար գործիքներ: Նրանք ծրագրել են 2015թ. ապրիլի 24-ին զանգվածային անկարգություններ կազմակերպել հանրային վայրերում, որը չեն կարողացել իրականացնել, քանի որ ձերբակալվել են ապրիլին, նրանք ծրագրել են Հայաստանի տարբեր վայրերում գտնվող կարեւոր շենքեր, շինություններ գրավել: